[{"text_idx": "#000006", "text": "\"Muidugi ei kavatse keegi so\u0303ja suunas liikuda ja u\u0308ldiselt ei aktsepteeri keegi sellise so\u0303ja vo\u0303imalust,\" u\u0308tles Peskov usutluses telekanali Rossija 1 saatejuhile Pavel Zarubinile programmis \"Moskva. Kreml. Putin\"."}, {"text_idx": "#000007", "text": "Pressiesindaja so\u0303nul ei aktsepteeri keegi ka koduso\u0303ja vo\u0303imalust Ukrainas. \"Venemaa pole kunagi olnud selle konflikti osaline. Kuid Venemaa on alati o\u0308elnud, et ei ja\u0308a\u0308 riigi kaguosas elavate venekeelsete inimeste saatuse puhul osavo\u0303tmatuks,\" u\u0308tles ta."}, {"text_idx": "#000008", "text": "Peskovi so\u0303nul selgitab Moskva oma arusaama Donbassi kohta kannatlikult, ehkki Kiiev pu\u0308u\u0308ab kadestusva\u0308a\u0308rse visadusega kujutada Venemaad konflikti osapoolena."}, {"text_idx": "#000009", "text": "\"See ei ole nii. Venemaa pole konflikti osapool,\" va\u0308itis Vene presidendi pressiesindaja. \"Venemaa rakendab ko\u0303iki jo\u0303upingutusi, et seda konflikti reguleerida. Ja me ja\u0308tkame seda selgitusto\u0308o\u0308d va\u0308simatult.\""}, {"text_idx": "#000010", "text": "Peskov va\u0308itis ka, et Normandia nelikusse kuuluvad riigid, kui va\u0308lja arvata Ukraina, saavad sellest aru."}, {"text_idx": "#000012", "text": "Ko\u0303neldes olukorrast Donbassis va\u0308itis ta, et peamiselt iseloomustab seda Ukraina relvajo\u0303udude provokatsiooniliste tegevuste kasv. \"See ta\u0308hendab, et toimuvad provokatsioonid ja vastuseks provokatsioonidele avatakse tuli,\" lausus Peskov."}, {"text_idx": "#000014", "text": "Valitseb oht, et Ukraina konfliktis vo\u0303idakse u\u0308leo\u0308o\u0308 lo\u0303kkele puhuda koduso\u0303ja, mille pa\u0308rast Venemaa on Peskovi so\u0303nul va\u0308ga mures. Seeto\u0303ttu ei va\u0308lista Moskva, et Ukraina vo\u0303ib asuda jo\u0303umeetodiga ka siseprobleeme lahendama, mis olevat Venemaa jaoks ohtlik ja sundivat suurendama jo\u0303upingutusi oma julgeoleku tagamiseks, kinnitas pressiesindaja."}, {"text_idx": "#000015", "text": "\"Seega on meie ko\u0303rval riik, kus vo\u0303idakse taas alustada koduso\u0303da,\" va\u0308itis Peskov. \"Kas see on meile ohtlik? Muidugi on. Kas me peame vo\u0303tma meetmeid oma julgeoleku tagamiseks? Peame.\""}, {"text_idx": "#000017", "text": "\"Ei, Merkel u\u0308tles tegelikult seda, et Euroopale valmistab muret Vene va\u0308gede koondumine piirialale. Jah, seda ta u\u0308tles ja sellist muret va\u0308ljendas,\" vastas Peskov."}, {"text_idx": "#000019", "text": "\"Kuidas me oma va\u0308gesid oma territooriumil u\u0308mber paigutame vo\u0303i kuhu neid paigutame, on meie oma asi, siseasi. Ja see ei pea kellelegi muret valmistama. Venemaa pole iialgi kellegi jaoks ohtu kujutanud,\" kinnitas Kremli pressiesindaja."}, {"text_idx": "#000020", "text": "Ida-Ukrainas on teravnenud vastasseis valitsusva\u0308gede ja separatistide vahel. Konflikt piirkonnas kestab 2014. aastast alates. Venemaa on toonud oma va\u0308ed piiri la\u0308hedale ja hoiatanud Ukrainat katsete eest ho\u0303ivata separatistide territooriumi. Kiiev eitab valmistumist pealetungiks."}, {"text_idx": "#000021", "text": "Valge Maja andmetel on Vene va\u0308gede arv Ukraina piiril suurim alates 2014. aastast."}, {"text_idx": "#000023", "text": "Kaks Vene dessantlaeva sisenes Mustale merele"}, {"text_idx": "#000025", "text": "Venemaa o\u0303ppustel Musta mere kohal osaleb u\u0308le 50 so\u0303jalennuki"}, {"text_idx": "#000026", "text": "FT: Putin otsib so\u0303java\u0308e mano\u0308o\u0308vritega la\u0308a\u0308ne ta\u0308helepanu"}, {"text_idx": "#000032", "text": "Valitsus plaanib tippametnike palgakasvu ka\u0308rpida"}, {"text_idx": "#000036", "text": "Kallas oleks Reformierakonna esimehe valimisel ainus kandidaat"}, {"text_idx": "#000038", "text": "Heiki Nabi on jo\u0303udnud MM-il veerandfinaali"}, {"text_idx": "#000039", "text": "Eesti jalgpallikoondis langes maailma edetabelis neli kohta"}, {"text_idx": "#000043", "text": "Poola teatas, et ja\u0308tkab Ukraina varustamist relvadega"}, {"text_idx": "#000045", "text": "Tallinna lennujaam kavandab oma alale suurt arendust ja uut terminalihoonet"}, {"text_idx": "#000047", "text": "So\u0303ja 573. pa\u0308ev: Milley: Kiiev on vabastanud u\u0308le poole okupeeritud aladest"}, {"text_idx": "#000049", "text": "Kallas: maksudiskussiooni puudumine on olnud valdav kriitika"}, {"text_idx": "#000051", "text": "Ilm la\u0308heb ja\u0308lle kuivemaks ja soojemaks"}, {"text_idx": "#000062", "text": "Vabariigi valimiskomisjon suhtub kriitiliselt valitsuse plaanidesse"}, {"text_idx": "#000063", "text": "Valmimas on Venemaa vastaste sanktsioonide 12.-s pakett"}]